internet vaartha 343 Views
తాజా స్టేషన్లలో కాచిగూడ, విజయవాడ, విశాఖ
హైదరాబాద్‌ : నగరంలోని కాచిగూడ రైల్వేస్టేషన్‌లో గూగుల్‌తో కలిసి హైస్పీడ్‌ పబ్లిక్‌ వైఫై సేవలను రైల్‌టెల్‌ ప్రారంభించింది. 2016 చివరినాటికి 100రైల్వే స్టేషన్లలో వైఫై సేవలందిం చాలన్న ప్రణాళికలో భాగంగా 10 రైల్వే స్టేషన్లలో ఇప్పటివరకూ వైఫైసేవలు విజయవంతంగా అందిస్తున్నట్లు ప్రకటించింది. రైల్‌ వైర్‌గా తన విస్తృత నెట్‌వర్క్‌లో గూగుల్‌తో కలిసి ఇంటర్నెట్‌ సేవలను అందిస్తోంది. ప్రతిరోజూ 1.5 మిలియన్ల మందికి ఇంటర్నెట్‌ యాక్సెస్‌ చేసుకునేందుకు వీలుకల్పించింది. రైల్వే మంత్రి సురేష్‌ ప్రభు చేతుల మీదుగా విజయవాడ, కాచిగూడ, ఎర్నాకుళం, కోచి విశాఖపట్టణాల్లో కూడా వైఫై సేవలు ప్రారంభిస్తున్నట్లు రైల్వేప్రకటించింది. వినియోగదారులకు హైస్పీడ్‌ బ్రాడ్‌బ్యాండ్‌ అనుభూతిని అందించేందుకు రైల్‌టెల్‌ ఫైబర్‌ నెట్‌ వర్క్‌పై ఈ సేవలు రూపొందించారు. ఈ స్టేషన్ల మీదుగా వెళ్లే ప్రయాణీకులు ఇపుడు సులభంగా హైడిఫినిషన్‌ వీడియోను చూడవచ్చన్నారు. తమ గమ్యస్థానం అన్వేషించుకోవచ్చని, కావాల్సిన పుస్త కం డౌన్‌లోడ్‌ చేసుకోవచ్చన్నారు. కొత్త గేమ్స్‌ ఆడు కోవచ్చని గూగుల్‌ ప్రకటించింది. గూగుల్‌ అందించే ఈప్రాజెక్టు కింద 400 రైల్వేస్టేషన్లలో వైఫై సేవలు అందిస్తున్నట్లు ప్రకటించింది. ఈ సందర్భంగా గూగుల్‌ హెడ్‌ గుల్జార్‌ఆజాద్‌ మాట్లాడుతూ కాచి గూడ స్టేషన్‌ చేరడంతో ఈనెట్‌వర్క్‌ ఇపుడు దేశ వ్యాప్తంగా పది స్టేషన్‌లలో లైవ్‌ అయిందన్నారు. చిన్నచిన్న స్టేషన్లను సైతం కవర్‌చేసేందుకు కృషి చేస్తున్నామన్నారు. దేశంలోఇంటర్నెట్‌ వినియోగం పెరిగే కొద్దీ హైస్పీడ్‌ నెట్‌వర్క్‌ను సుఏలభంగా అందుబాటు రేట్లలో యాక్సెస్‌ చేయడ మనేది తక్షణావసరంగా మారిందన్నారు 100 స్టేషన్లను లైవ్‌ చేయడం ద్వారా దేశంలో ఈప్రాజెక్టు అత్యధిక స్థాయిలో ప్రజాచేరువ అయిందన్నారు. రైల్‌టెల్‌ ఎండి ఆర్‌కెబహుగుణ మాట్లాడుతూ మంత్రి సురేష్‌ప్రభు పేర్కొన్నట్లు భారతీ య రైల్వే ప్రయాణాకులకు అందే సేవల ను ఆధునీకరించడం మెరుగుపరచడం అనేది ప్రధా నంగా దృష్టి సారించినట్లు తెలిపారు. భవిష్యత్తులో రైల్‌టెల్‌ ఇతర భాగస్వాములతో కలిసి ఈసేవలు మరిన్ని స్టేషన్లకు ప్రాంతాలకు విస్తరిస్తుందన్నారు.